SUBVENCIÓNS DIRIXIDAS A AXUDAR AOS SECTORES DA HOSTALERÍA, RESTAURACIÓN E DO COMERCIO DO CONCELLO DE BAIONA, ANTE OS EFECTOS ECONÓMICOS DA COVID-19
ADMINISTRACIÓN LOCAL — Municipal — Baiona (Subvencións e axudas, 04/06/2021)

De conformidad con lo previsto en los artículos 17.3. b y 20.8. a de la Ley 38/2003, de 17 de noviembre, General de Subvenciones, se publica el extracto de la convocatoria cuyo texto completo puede consultarse en la Base de Datos Nacional de Subvenciones (https://www.infosubvenciones.es/bdnstrans/GE/es/convocatoria/567300) Por acordo do Pleno do Concello de Baiona do día 8 de abril de 2021, aprobáronse as bases reguladoras para a concesión de axudas para o sector da hostalería, restauración e do comercio do Concello de Baiona para axudar a paliar os efectos da Covid 19, unha vez publicadas e non habendo alegacións, danse por aprobadas definitivamente, polo que se ordena a súa publicación no BOP: As presentes bases especificas, que rexerán a concesión de subvencións en réxime de concesión directa para os sectores da hostalería, restauración e do comercio que cumpran os requisitos establecidos nesta convocatoria, todo iso ao amparo do disposto no artigo 22.2. c) da Lei 38/3003 do 12 de novembro, Xeral de Subvencións (en adiante LXS), onde se estabece que poderán concederse de forma directa, con carácter excepcional, aqueloutras subvencións en que se acrediten razóns de interese público, social, económico ou humanitario, entre outras. As devanditas subvencións estarán suxeitas á LXS e a o seu Regulamento aprobado por Real Decreto 887/2006, de 21 de xullo, así como á Lei 9/2007 de 13 de xuño, de Subvencións de Galicia, e no que non contradiga ás disposicións anteriores. A situación xerada pola evolución da COVID-19 obrigou as autoridades públicas a xestionar a crise sanitaria establecendo medidas para protexer a saúde e a seguridade que afectaros de forma directa ao noso tecido empresarial. O obxecto das axudas reguladas nesta convocatoria é contribuír ao mantemento dos negocios de hostalería, restauración e comercio municipais, parte esencial do tecido produtivo e da economía de Baiona directamente afectados pola limitación de mobilidade que diminuíu os servizos prestados durante todos os meses de duración desta pandemia, axudando desde xeito á reconstrución da nosa sociedade na era postcovid. A realidade socioeconómica pon de relevo que non só é importante dinamizar e tratar de que se cree o maior número de empresas posible senón tamén deseñar os mecanismos necesarios para que as empresas creadas poidan sobrevivir. Estas empresas son vitais para unha recuperación do emprego e esta debe ser unha prioridade fundamental. Con respecto á competencia municipal para o establecemento deste tipo de liñas de subvencións, o Concello de Baiona carece de competencias propias en materia de fomento da actividade económica, polo cal solicitóuse á administración autonómica o dobre informe preceptivo e vinculante para o exercicio de competencias distintas das propias e das atribuidas por delegación, previsto no artigo 7.4 da Lei 7/1985, de 2 de abril, reguladora das Bases de Réxime Local e desenvolvido na Lei 5/2014, do 27 de maio de medidas urxentes derivadas da entrada en vigor da Lei 27/2013, do 27 de decembro, de Racionalización e Sustentabilidade da Administración Local. Neste senso, a Directora Xeral de Administración Local, en contestación a solicitude anterior efectuada polo Concello de Baiona, informa en data 23.02.2021 o seguinte: “En consecuencia, e aínda que as axudas propostas non se corresponden con competencias propias nin delegadas, non existe obstáculo para a súa aprobación por esa entidade local, sempre que estean motivadas e vinculadas cos feitos xustificativos do estado de alarma e emerxencia sanitaria, e teñan como prioridade limitar en todo o posible os efectos da crise provocada pola pandemia do coronavirus COVID-19, e todo iso sempre que no expediente quede acreditado que non se pon en risco a sustentabilidade do conxunto da Facenda Municipal.” Sobre a base destes antecedentes, formúlase a presente orde de axudas directas ao sector da hostalería e do comercio. Con carácter xeral, esta liña de axudas municipais busca paliar en parte a perda de ingresos do sector de hostalería, restauración e do comercio, derivada dunha menor actividade durante a pandemia, sufragando gastos correntes, incluso tributarios, satisfeitos durante o período subvencionado. As presentes bases teñen por obxecto, regular a convocatoria pública extraordinaria dunha aportación económica directa para o sector de hostalería, restauración e comercio afectado polas restricións recollidas na ORDE do 26 de xaneiro de 2021 pola que se establecen medidas de prevención específicas como consecuencia da evolución da situación epidemiolóxica derivada do COVID-19 na Comunidade Autónoma de Galicia. (DOG 16-Bis, 26/01/21), apoiando así o mantemento da actividade económica e do emprego. Poderán solicitar estas axudas as persoas integradas nos seguintes colectivos: • Empresas do sector da hostalería, restauración e comercio (con calquera forma xurídica, incluídos/as empresarios/as individuais) que viran restrinxida a súa actividade económica os seus negocios establecidos en Baiona, a partir da entrada en vigor das restricións establecidas na ORDE do 26 de xaneiro de 2021 pola que se establecen medidas de prevención específicas como consecuencia da evolución da situación epidemiolóxica derivada do COVID-19 na Comunidade Autónoma de Galicia. (DOG 16-Bis, 26/01/21). Estas empresas terán que constar inscritas no Censo de Actividades Económicas no momento de publicación da referida orde da Consellería de Sanidade. Para o exercicio 2021, o importe máximo ascenderá a 100.000,00 euros, de acordo coa consignación orzamentaria correspondente financiada con remanente líquido de tesorería para gastos xerais procedente da liquidación do orzamento xeral do Concello de Baiona para o exercicio 2020. A información contable relativa á execución das distintas aplicacións orzamentarias de subvencións/axudas será exposta ao público trimestralmente no portal de transparencia na páxina web do Concello. Para os/as autónomos/as e empresas do sector da hostalería, restauración e comercio, esta axuda será compatible con calquera outra concedida polas distintas administracións públicas con competencia neste eido. A xestión deste programa realizarase de acordo cos seguintes principios: • Publicidade, obxectividade, transparencia, igualdade e non discriminación. • Eficiencia na asignación e na utilización dos recursos públicos. A concesión das subvencións previstas nesta orde estará suxeita á existencia de crédito orzamentario. En aplicación dos principios de eficacia e eficiencia na asignación e utilización dos recursos públicos establecidos na Lei de subvencións de Galicia e sendo unha convocatoria de subvencións en réxime de concesión directa, as subvencións resolveranse por orde de rexistro de entrada das solicitudes presentadas. Non obstante, naqueles supostos en que se requirise aos solicitantes a emenda de erros ou omisións na solicitude ou documentación presentada, entenderase por rexistro de entrada da solicitude presentada a data en que o dito requirimento estivese correctamente atendido. Poderase ampliar a contía máxima dos créditos dispoñibles para esta convocatoria. O incremento do crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito. O importe da subvención para cada colectivo é o seguinte: • Empresas e/ou autónomos/as do sector da hostalería, restauración e o comercio que viran restrinxida a actividade dos seus negocios recibirán unha contía de 500 euros. As solicitudes de subvención dirixiranse ao Ilmo. Sr. Alcalde e presentaranse a través do Rexistro Xeral do Concello ou por calquera das fórmulas establecidas no artigo 16.4 da lei 39/2015 de 1 de outubro, do Procedemento Administrativo Común das Administracións Públicas. O prazo de presentación das solicitudes será de 30 días hábiles contados a partir do día seguinte da publicación da convocatoria no Boletín Oficial da Provincia de Pontevedra. A solicitude de subvención deberá formularse nos modelos normalizados incluídos no anexos I a II, incorporados ás presentes bases específicas. Ademais deberá xuntarse a seguinte documentación: - DNI ou NIE da persoa solicitante ou representante. - Certificación de estar ao día das súas obrigas coa Seguridade Social. - Certificación de estar ao día das súas obrigas coa Administración da Comunidade Autónoma de Galicia. - Certificación de estar ao día das súas obrigas coa Axencia Estatal de Administración Tributaria. - Certificado de domicilio fiscal. - Vida laboral. - Certificado de existencia de conta bancaria. - Declaración xurada (Anexo I) que conterá os seguintes apartados: 1. Que coñece e acepta íntegramente o contido das bases desta convocatoria, cumprindo a totalidade de requisitos que nelas se recollen.2. Que perante a Seguridade Social, figura dado/a de alta como autónomo/a no eido da hostalería, restauración ou comercio.3. Que, dende a entrada en vigor da orde da Consellería de Sanidade do 26 de xaneiro de 2021 pola que se establecen medidas de prevención específicas como consecuencia da evolución da situación epidemiolóxica derivada do COVID-19 na Comunidade Autónoma de Galicia. (DOG 16-Bis, 26/01/21), veu restrinxida a actividade do negocio do que é titular e/ou cotitular.4. Que dito negocio atópase situado en Baiona.5. Que solicita a aportación directa da axuda establecida nestas bases.6. Que non está incurso/a en ningunha das circunstancias que prohiben obter a condición de persoa beneficiaria segundo o establecido nesta orde.7. Que manterá a alta no seu réxime de Seguridade Social, por un mínimo de seis meses dende a recepción desta subvención.8. Que comunicará de forma oficial ao Concello de Baiona calquera modificación nos apartados anteriores. O Concello comprobará de oficio: - a inexistencia de débedas con esta administración local - a existencia do título administrativo habilitante para o inicio da actividade ou da apertura do establecemento de conformidade co establecido na Lei 9/2013, do 19 de decembro, do emprendemento e da competitividade económica de Galicia. Comprobacións que as persoas solicitantes aceptan de xeito expreso. - DNI ou NIE da persoa solicitante ou representante. - Acreditación da representación da empresa. - CIF da empresa. - Acreditación de constitución da forma xurídica mercantil da empresa. - Certificación de estar ao día das súas obrigas coa Seguridade Social. - Certificación de estar ao día das súas obrigas coa Administración da Comunidade Autónoma de Galicia. - Certificación de estar ao día das súas obrigas coa Axencia Estatal de Administración Tributaria. - Certificado de domicilio fiscal. - Certificado de existencia de conta bancaria. - Declaración xurada (Anexo II) que conterá os seguintes apartados: 1. Que coñece e acepta íntegramente o contido das bases desta convocatoria, cumprindo a totalidade de requisitos que nelas se recollen.2. Que actúa en representación legal dunha empresa adicada o sector da hostalería, restauración ou comercio según recollen estas bases.3. Que, dende a entrada en vigor da orde da Consellería de Sanidade do 26 de xaneiro de 2021 pola que se establecen medidas de prevención específicas como consecuencia da evolución da situación epidemiolóxica derivada do COVID-19 na Comunidade Autónoma de Galicia. (DOG 16-Bis, 26/01/21), veu restrinxida a actividade do negocio ao que representa.4. Que dito negocio atópase situado en Baiona.5. Que solicita a aportación directa da axuda que lle corresponde segundo o establecido nestas bases.6. Que a empresa non está incursa en ningunha das circunstancias que prohiben obter a condición de persoa beneficiaria segundo o establecido nesta orde.7. Que a empresa manterá a súa actividade, por un mínimo de seis meses dende a recepción desta subvención.8. Que comunicará de forma oficial ao Concello de Baiona calquera modificación nos apartados anteriores. O Concello comprobará de oficio: - a inexistencia de débedas con esta administración local - a existencia do título administrativo habilitante para o inicio da actividade ou da apertura do establecemento de conformidade co establecido na Lei 9/2013, do 19 de decembro, do emprendemento e da competitividade económica de Galicia. Comprobacións que as persoas solicitantes aceptan de xeito expreso. O órgano instructor, unha vez recibida a totalidade das solicitudes, comprobará se a documentación presentada reúne os requisitos exixidos nesta convocatoria e, no suposto de que se observe algún defecto ou sexa incompleta a documentación, de conformidade co disposto no artigo 68 da Lei 39/2015, do 1 de outubro, requirirá a persoa interesada para que nun prazo de 10 días hábiles emende a falta ou presente os documentos preceptivos, coa advertencia de que, se así non o fixer, se considerará a persoa ou entidade interesada desistida da súa petición, logo da resolución, que deberá ser ditada nos termos previstos no artigo 21 da antedita lei. Dito requirimento realizarase mediante envío ao correo electrónico indicado para eses efectos nos anexos de solicitude de subvención. Son obrigas das persoas beneficiarias das subvencións as sinaladas no artigo 11 da Lei 9/2007, do 13 de xuño, en especial as seguintes: 1. As empresas beneficiarias da axuda deberán manter a actividade empresarial durante un tempo mínimo de seis meses desde a concesión da subvención.2. As persoas traballadoras autónomas beneficiarias da axuda deberán manter a alta no RETA durante un tempo mínimo de seis meses desde a concesión da subvención.3. Todas as persoas beneficiarias (físicas e xurídicas), deberán estar ao día nas súas obrigas tributarias estatais e autonómicas e coa Seguridade Social, así como non ter pendente de pagamento ningunha outra débeda, por ningún concepto, coa Administración pública da Comunidade Autónoma nin con este Concello, con anterioridade a ditarse a proposta de resolución de concesión e realizar a proposta de pagamento da subvención o que se acreditará coa declaración responsable as comprobacións oportunas polo Concello.4. Todas as persoas beneficiarias (físicas e xurídicas), deberán comunicarlle ao órgano concedente calquera modificación das condicións tidas en conta para a concesión da subvención, así como dos compromisos e obrigas asumidas polas beneficiarias e, de ser o caso, a obtención concorrente de subvencións, axudas, ingresos ou recursos que financien as actividades subvencionadas.5. Os establecementos de hostalería, restauración e comercio que resulten beneficiarios desta liña de axudas, deberán publicitalo mediante a instalación nunha zona visible do mesmo, do cartel coas medidas e contido indicado no Anexo III. Dito cartel deberá permanecer no establecemento por un período de 3 meses desde que se comunique a concesión da subvención.6. Todas as persoas beneficiarias (físicas e xurídicas), deberán someterse ás actuacións de control, comprobación e inspección que poderá efectuar o Concello de Baiona e achegar canta información lles sexa requirida no exercicio das actuacións anteriores.7. Todas as persoas beneficiarias (físicas e xurídicas), deberán proceder ao reintegro dos fondos percibidos nos supostos previstos no artigo 33 da Lei 9/2007, do 13 de xuño, de subvencións de Galicia, e nos casos previstos nesta convocatoria.8. Todas as persoas beneficiarias estarán suxeitas a aqueloutras obrigas establecidas no artigo 11 da Lei 9/2007, do 13 de xuño, de subvencións de Galicia. A instrución do procedemento e comprobación das solicitudes de concesión das subvencións convocadas lle corresponderá a un funcinario público do Concello de Baiona designado polo Sr. Alcalde, o cal poderá estar asistido pola Intervención e Secretaría Xeral do Concello. O procedemento de concesión das axudas e subvencións recollidas nesta convocatoria é non competitivo e axustarase ao disposto no artigo 19.2 da Lei 9/2007, do 13 de xuño, de subvencións de Galicia, dado que polo obxecto e pola finalidade da subvención non resulta necesario realizar a comparación e prelación das solicitudes presentadas nun único procedemento. A concesión das axudas realizarase mediante a comprobación da concorrencia na persoa ou entidade solicitante dos requisitos sinalados nesta orde ata o esgotamento do crédito.1. O órgano competente para a resolución das solicitudes de subvención é a Alcaldía de conformidade co previsto no art.21.1. s) da Lei de Bases de Réxime Local, previa proposta de resolución do órgano instructor.2. A resolución de concesión emitirase atendendo á documentación presentada e ás manifestacións contidas nas declaracións responsables recollidas no formulario de solicitude, subscrita polo persoa que a realiza, baixo a súa responsabilidade e coas repercusións que ten a súa falsidade reguladas na Lei 9/2007, de subvencións de Galicia.3. O prazo máximo para resolver e notificar é de 2 meses, que se computarán desde a data de peche do prazo de presentación de solicitudes no rexistro do órgano competente para a súa tramitación. Transcorrido o devandito prazo sen que se ditase resolución expresa, entenderase desestimada a solicitude, de acordo co establecido no artigo 23.5 da Lei de subvencións de Galicia.4. As resolucións que se diten neste procedemento esgotan a vía administrativa e, contra elas, cabe interpoñer recurso contencioso-administrativo, no prazo de dous meses, ante o órgano competente da xurisdición contencioso-administrativa de acordo co disposto na Lei 29/1998, do 13 de xullo, reguladora da xurisdición contencioso-administrativa. Poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade coa Lei 39/2015, do 1 de outubro, do procedemento administrativo común das administracións públicas.5. No suposto de esgotamento do crédito, e de acordo co disposto no artigo 31.4 da Lei 9/2007, do 13 de xuño, de subvencións de Galicia, mediante resolución da Alcaldía publicarase o esgotamento das partidas orzamentarias asignadas no Boletín Oficial da provincia de Pontevedra co texto íntegro da resolución denegatoria por esgotamento de crédito, con indicación de que a dita resolución esgota a vía administrativa e contra ela cabe interpor recurso contencioso-administrativo ou poderá formularse, con carácter potestativo, recurso de reposición. O aboamento das subvencións reguladas nesta orde realizarase polo cen por cento do importe da axuda concedida, mediante ingreso na conta corrente da que se achegue certificado bancario no momento da solicitude.1. De acordo co establecido no artigo 64 do Regulamento da Lei 9/2007, do 13 de xuño, aprobado polo Decreto 11/2009, do 8 de xaneiro, as persoas beneficiarias poderán realizar, sen o requirimento previo da Administración, a devolución total ou parcial da subvención concedida, mediante o seu ingreso na conta que indicará o Departamento de Intervención e/ou Tesourería, en concepto de devolución voluntaria da subvención.2. En todo caso, a persoa beneficiaria deberá presentar ante o órgano concedente copia xustificativa da devolución voluntaria realizada, na cal conste a data do ingreso, o seu importe e o número do expediente e denominación da subvención concedida. O Concello de Baiona, polos medios que estime oportunos e conforme á normativa en materia de subvencións, comprobará o cumprimento a realización das actividades e o cumprimento dos requisitos e condicións baixo as cales se concedeu a subvención.1. Procederá a perda do dereito ao cobramento das axudas, así como o reintegro total ou parcial das cantidades percibidas e a exixencia do xuro de demora correspondente desde o momento do pagamento da subvención ata a data en que se acorde a procedencia do reintegro, nos casos previstos no artigo 33 da Lei 9/2007, do 13 de xuño, de subvencións de Galicia.2. Procederá o reintegro no suposto de non estar ao día no cumprimento das súas obrigas tributarias estatais e autonómicas e coa Seguridade Social, así como de ter pendente de pagamento algunha outra débeda coa Administración pública da comunidade autónoma ou deste Concello, con anterioridade a ditarse a proposta de pagamento da subvención.3. A obtención, falseando as condicións requiridas ou ocultando aquelas que o impedisen, dará lugar á perda do dereito ao cobramento da totalidade da axuda e ao seu reintegro. Esta circunstancia é constitutiva dunha infracción moi grave, segundo o artigo 53. a) da Lei 9/2007, de subvencións de Galicia, e poderanse impoñer as sancións, recollidas no artigo 61.1 da mesma lei, de multa pecuniaria proporcional do dobre á tripla da cantidade indebidamente obtida. De conformidade co establecido na Lei Orgánica 3/2018, de 5 de decembro, de Protección de Datos Persoais e Garantía dos Dereitos Dixitais e a súa normativa de desenvolvemento e ao Regulamento (UE) 2016/679 do Parlamento Europeo e do Consello de 27 de abril de 2016 relativo á protección das persoas físicas no que respecta ao tratamento de datos persoais e á libre circulación de estes datos e polo que se derroga a Directiva 95/46/CE (Regulamento xeral de protección de datos), así como das disposicións en materia de Protección de Datos que se atopen vixentes durante o período de vixencia destas bases, informámolo de que este Concello é o responsable do tratamento e garda dos datos achegados na instancia e na documentación que lle acompaña. A finalidade do tratamento dos datos é a xestión deste procedemento. Os datos persoais non serán comunicados a un terceiro, a non ser que deban facilitarse en cumprimento dunha obrigación legal. Os datos serán conservados o tempo necesario para poder levar a cabo o rexistro e as accións para as que se lle solicitou o consentimento. Pode retirar o consentimento en calquera momento, podendo exercitar os seus dereitos de acceso, rectificación, supresión, limitación, oposición e portabilidade, cando este último legalmente proceda, enviando unha comunicación ao enderezo electrónico: secretaria. alcaldia@baiona. gal Infórmaselle do dereito para presentar unha reclamación ante a Axencia Española de Protección de Datos, C/ Jorge Juan, 6, 28001 Madrid (www.agpd.es) Así mesmo, de conformidade co establecido na letra d) do apartado 2 do artigo 15 da Lei 9/2007, do 13 de xuño, de Subvencións de Galicia, as persoas interesadas poderán facer constar na súa solicitude o seu dereito a que non se fagan públicos os seus datos cando a publicación dos mesmos en razón do obxecto da subvención poida ser contraria ao respecto e salvagarda do honor e á intimidade persoal e familiar das persoas físicas en virtude do establecido na Lei Orgánica 1/1982, do 5 de maio, de Protección civil do dereito ao honor, á intimidade persoal e familiar e á propia imaxe, e sexa previsto na súa normativa reguladora.1. En todo aquilo non previsto nas presentes bases estarase ao establecido nas disposicións legais vixentes aplicables na materia de subvencións.2. O Alcalde no ámbito das súas competencias poderá ditar as instrucións necesarias para o desenvolvemento desta convocatoria.3. Esta convocatoria entrará en vigor unha vez transcurrido o prazo previsto no art.65.2 da Lei de Bases de Réxime Local dende a pubicación íntegra das presentes bases no Boletín Oficial da Provincia de Pontevedra. O ALCALDE. Mariana Florica Maria Candida Bonomo Fernandez Balbuena, 01/06/2021 O ALCALDE. CARLOS GÓMEZ PRADO